
ROMÂNIA

JUDEȚUL ALBA

MUNICIPIUL ALBA IULIA

PRIMAR

Nr. 150635/23.12.2024
REFERAT DE APROBARE

 la proiectul de  hotărâre privind modificarea și completarea Hotărârii Consiliului Local a Municipiului Alba Iulia nr. 374/17.10.2024 

Prin proiectul de hotărâre supus spre dezbatere Consiliului Local al Municipiului Alba Iulia, propunem modificarea și completarea Hotărârii Consiliului Local a Municipiului Alba Iulia nr. 374/17.10.2024, hotărâre în cuprinsul căreia s-a produs un plus petita, raportat la solicitările S.C. PROMETEU S.R.L. de modificare a  tarifului pentru săpat groapă, a tarifului gropari, a tarifului pentru închiriat capelă, a tarifului pentru închiriat capac frigorific, precum și a tarifului de întreținere a cimitirului, solicitări materializate prin adresa înregistrată la Primăria Municipiului Alba Iulia sub nr. 78854/10.07.2024, completată prin adresa nr. 93205/20.08.2024 și coroborate cu amendamentul la proiectul inițial de hotărâre, votat în cadrul ședinței Consiliului Local al Municipiului Alba Iulia.


Astfel, întrucât prin amendamentul ante-menționat s-a hotărât o majorare a tarifelor enumerate mai sus, prin aplicarea unui procent de creștere cu 23,33% față de tarifele în vigoare la acea dată, tarife stabilite prin HCL nr. 101/27.02.2023, însă, având în vedere că pentru unele tarife, solicitarea de majorare a S.C. PROMETEU S.R.L. era sub această valoare de majorare stabilită procentual, din eroare s-a produs un plus petita (s-a acordat mai mult decât s-a cerut), fapt pentru care prin prezentul proiect de hotărâre supunem spre aprobare Consiliului Local al Municipiului Alba Iulia modificarea și completarea Hotărârii Consiliului Local a Municipiului Alba Iulia nr. 374/17.10.2024, cu aplicarea de la data de 01.01.2025 a următoarelor tarife: 
1.Tarif săpat groapă – 708 lei

2.Tarif gropari (închiriat dolii, funii, tras clopot, transport și lăsat în groapă) – 600 lei

3.Tarif închis-deschis placă (include reașezare plăci intermediare, igienizare cavou și chituirea capacului) - 319 lei

4. Tarif închiriat capelă – 7,4  lei/oră

5. Tarif închiriere capac frigorific – 150 lei/zi.
6. Tarif de întreținere a cimitirului – 75 lei/an/loc de înhumare.

La elaborarea prezentului proiect de hotărâre, s-au mai avut în vedere și  prevederile art. 3 alin. (1) lit. m, art. 8 alin. (3) lit. e, art. 14 alin. (1) lit. d, art. 28 lit. j, art. 39 alin. (2) și (5) din O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare, dispozițiile art.35 alin.(1) din Legea nr.102/2014 privind cimitirele, crematoriile umane și serviciile funerare, prevederile art. 7 din Legea nr. 52/2003 cu modificările și completările ulterioare, precum și dispozițiile  art.129 alin.(2) lit.”d” coroborat cu art.129 alin.(7) lit.”s”, ale art.139 alin.(1) şi ale art.196 alin.(1) lit.”a” din OUG nr.57/2019 privind Codul administrativ.

